b'\n_START_ARTICLE_\nJohannes Zonaras\n_START_PARAGRAPH_\nJohannes Zonaras (gresk: \xe1\xbc\xb8\xcf\x89\xce\xac\xce\xbd\xce\xbd\xce\xb7\xcf\x82 \xce\x96\xcf\x89\xce\xbd\xce\xb1\xcf\x81\xe1\xbe\xb6\xcf\x82, I\xc5\x8d\xc3\xa1nn\xc4\x93s Z\xc5\x8dnar\xc3\xa2s; virksom p\xc3\xa5 1100-tallet) var en bysantinsk kr\xc3\xb8niker, historiker og teolog som levde i Konstantinopel. Under keiser Alexios I Komnenos holdt han posisjonene som droungarios (milit\xc3\xa6r leder) og protas\xc4\x93kr\xc4\x93tis (sekret\xc3\xa6r) for keiseren, men etter Alexios\xe2\x80\x99 d\xc3\xb8d trakk han seg tilbake til klosteret Sankt Glykeria hvor han tilbrakte resten av livet med \xc3\xa5 skrive b\xc3\xb8ker. Zonaras\xe2\x80\x99 historieverk ble fortsatt av Niketas Khoniates fra der hans kronologi stoppet.\n_START_SECTION_\nForfatterskap\n_START_PARAGRAPH_\nHans viktigste verk, Utdrag fra historien (gresk: \xe1\xbc\x98\xcf\x80\xce\xb9\xcf\x84\xce\xbf\xce\xbc\xe1\xbd\xb4 \xe1\xbc\xb9\xcf\x83\xcf\x84\xce\xbf\xcf\x81\xce\xb9\xe1\xbf\xb6\xce\xbd, latin: Epitome Historiarum) i atten b\xc3\xb8ker (eller bokruller), strekker seg fra verdens skapelse og fram til Alexios d\xc3\xb8de i 1118. Den tidligste delen er i stor grad avledet fra Josefus; for romersk historie f\xc3\xb8lger han i stor grad Dio Cassius fram til tidlig p\xc3\xa5 200-tallet. Dagens forskere er s\xc3\xa6rskilt interessert i hans redegj\xc3\xb8relser av 200- og 300-tallet ettersom disse \xc3\xa5rene st\xc3\xb8tter seg p\xc3\xa5 kilder som siden har g\xc3\xa5tt tapt. P\xc3\xa5liteligheten i hans tekst fra denne tidsepoken har skapt en omfattende akademisk debatt. Sentral i denne er arbeidet til Bruno Bleckmann, og en del av hans punkter har tendert til en viss grad \xc3\xa5 dele den akademiske verden, grovt sett har han f\xc3\xa5tt st\xc3\xb8tte fra kontinentale, europeiske forskere, men betvilt av engelskspr\xc3\xa5klige forskere. En engelsk oversettelse av disse betydningsfulle seksjonene har blitt oversatt til engelsk og utgitt: Thomas Banchich og Eugene Lane, The History of Zonaras from Alexander Severus to the Death of Theodosius the Great (Routledge 2009). Hoveddelen i Zonaras\xe2\x80\x99 historie er seksjonen om styret til hans samtidige Alexios I Komnenos, som han kritiserer for \xc3\xa5 favorisere medlemmer fra sin egen familie som Alexios bevilget store eiendommer og betydningsfulle posisjoner og stillinger._NEWLINE_Ulike kirkelige verker har blitt tilskrevet Zonaras: kommentarer til kirkefedrene og diktene til Gregor av Nazianz; livene til helgenene; og en avhandling om apostoliske konstitusjoner, og disse verkene er sannsynligvis skrevet av ham, men neppe et leksikon under hans navn og som antagelig er verket til en viss Antonius Monachus._NEWLINE_Den f\xc3\xb8rste kirkelige ford\xc3\xb8mmelsen av spillet sjakk i den ortodokse kirke ble fremmet av Zonaras. Det var i l\xc3\xb8pet av hans tid som munk i klosteret p\xc3\xa5 Athosfjellet at han skrev sin kommentar om kanonisk rett i den \xc3\xb8stlige kirken. Den eldste liste over regler som de apostoliske konstitusjoner krevde av b\xc3\xa5de presteskapet som lekfolket at sluttet bruke terninger (kanon 50). Zonaras \xc3\xb8nsket ogs\xc3\xa5 at sjakk ble inkludert i listen for hva prester og lekfolk skulle slutte med._NEWLINE_I hans kommentar skrev han at \xc2\xabP\xc3\xa5 grunn av at det er en del biskoper og prester som tar avskjed fra dyden og spiller sjakk (zatikron) eller terninger eller drikker til overm\xc3\xa5l, beordrer Reglene at slikt skal opph\xc3\xb8re \xc3\xa5 gj\xc3\xb8re s\xc3\xa5 eller bli ekskludert; og om en biskop eller en eldre eller diakon eller underdiakon eller leser eller sanger ikke slutter \xc3\xa5 gj\xc3\xb8re s\xc3\xa5, han skal bli kastet ut: og om lekfolk henfaller til \xc3\xa5 spille sjakk eller drukkenskap, de skal bli ekskludert.\xc2\xbb'